ΠΕΤΡΟΛΕΚΕΙΑ 2025: Αθλητικές Δράσεις για παιδιά
2025-08-17 20:00 (Europe/Athens) | Χάρακας, Χάρακας, Λακωνία, Ελλάδα

Τουρνουά Βόλεϊ «Χρήστος Σμυρναίος»
2025-09-20 - 2025-09-21 | Μολάοι, Μολάοι, Λακωνίας, Ελλάδα

4ο Τουρνουά Volley "Χρήστος Σμυρναίος"
2025-09-27 08:00 - 2025-09-28 17:00
Στο Κ.Γ. Μολάων το Σάββατο 27 και Κυριακή 28 Σεπτεμβρίου, 6 δυνατές ομάδες κατηγορίας Γυναικών Κ18, υπόσχονται νέες συγκινήσεις για 4η φορά, στο τουρνουά βόλεϊ “Χρήστος Σμυρναίος”.
Χωρίστηκαν σε 2 ομίλους, που θα πραγματοποιήσει η κάθε μία ομάδα 2 αγώνες στα 2 νικηφόρα σετ, το Σάββατο. Από την Κυριακή το πρωί, ανάλογα με τη θέση κατάταξης, θα αντιμετωπίσουν αντίστοιχους αντιπάλους, με το πρόγραμμα να το κλείνει ο απογευματινός τελικός.
Αναλυτικά, οι όμιλοι και το πρόγραμμα αγώνων:
Α’ ΟΜΙΛΟΣ: ΓΕ Ναυπλίου, ΑΣ Παπάγου, Σπαρτιατικός ΓΣ.
Β’ ΟΜΙΛΟΣ: Αίολος Βόρ. Κυνουρίας, ΑΠΟΕΛ, Παναθηναϊκός ΑΟ.
Σάββατο 27/9
10.00: ΑΣ ΠΑΠΑΓΟΥ – ΓΕ ΝΑΥΠΛΙΟΥ
11.30: ΠΑΝΑΘΗΝΑΪΚΟΣ – ΑΙΟΛΟΣ
κενό
16.00: ΓΕ ΝΑΥΠΛΙΟΥ – ΣΠΑΡΤΙΑΤΙΚΟΣ
17.15: ΑΙΟΛΟΣ – ΑΠΟΕΛ
18.45: ΣΠΑΡΤΙΑΤΙΚΟΣ – ΑΣ ΠΑΠΑΓΟΥ
20.30: ΑΠΟΕΛ – ΠΑΝΑΘΗΝΑΪΚΟΣ
Κυριακή 28/9
10.30: 1ος Α’ – 2ος Β’ [S1]
12.00: 1ος Β’ – 2ος Α’ [S2]
13.30: 3ος Α’ – 3ος Β’
15.00: Nικ. S1 – Nικ. S2

Ναυτικά αγωνίσματα στη Νεάπολη
2025-10-11 - 2025-10-12 | Νεάπολη, Νεάπολη, 23053, Ελλάδα
Αγωνίσματα με σκάφη και σκαφάκια εγκεκριμένα από την Ομοσποδία

Βατικιώτικος 2026
2026-05-03 08:00 - 11:30 | Νεάπολη, Νεάπολη, 23053, Ελλάδα
14ος ΒΑΤΙΚΙΩΤΙΚΟΣ ΑΓΩΝΑΣ

Νεάπολη Λακωνίας 02 & 03 Μαΐου 2026
Ο Βατικιώτικος Αγώνας επιστρέφει για 14η συνεχόμενη χρονιά, ανανεώνοντας το ραντεβού του με τον αθλητισμό, τη συμμετοχή και το ανθρώπινο μέτρο. Στη Νεάπολη Λακωνίας, εκεί όπου η θάλασσα συναντά τον δρόμο και το τοπίο γίνεται σύμμαχος της προσπάθειας, δρομείς κάθε ηλικίας και επιπέδου καλούνται να ζήσουν μια μοναδική εμπειρία.
Το ΓΕΛ Νεάπολης, το 1ο ΕΠΑΛ Βοιών, το Γυμνάσιο Νεάπολης και το Δημοτικό Σχολείο Νεάπολης σε συνεργασία με την Περιφέρεια Πελοποννήσου και το Δήμο Μονεμβασίας διοργανώνουν μια μοναδική δρομική εμπειρία στη Νεάπολη Λακωνίας.
Η διοργάνωση περιλαμβάνει:
Το Σάββατο 02 Μαΐου 2026:
19:00 Ομιλία Διακεκριμένων Αθλητών
21:00 Pasta Party
και την Κυριακή 03 Μαΐου 2026 δύο δρομικά αγωνίσματα:

Αγώνας: 10 km, Ώρα εκκίνησης 09:30.
Οι αθλητές που θα συμμετέχουν στον αγώνα 10 km θα πρέπει να έχουν ολοκληρώσει τον αγώνα τους εντός του χρονικού oρίου των δύο (02) ωρών.

Aγώνας: 1 μίλι (1.600 μ.) Παιδικός Αγώνας – Family Run, Ώρα εκκίνησης 10:30.
Οι αθλητές που θα συμμετέχουν στον αγώνα ενός μιλίου θα πρέπει να έχουν ολοκληρώσει τον αγώνα τους εντός του χρονικού oρίου της μίας (01) ώρας.

Ένα αθλητικό διήμερο εμπειριών
Το πρόγραμμα ξεκινά το Σάββατο 02 Μαΐου 2026 με ομιλία διακεκριμένων αθλητών, οι οποίοι μοιράζονται εμπειρίες, αξίες και προσωπικές διαδρομές, εμπνέοντας μικρούς και μεγάλους.
Η ημέρα ολοκληρώνεται με το καθιερωμένο Pasta Party στην παραλία της Νεάπολης — έναν θεσμό που φέρνει κοντά αθλητές, συνοδούς και εθελοντές σε ένα κλίμα χαλάρωσης και συναδελφικότητας, προσφέροντας την απαραίτητη ενέργεια για την επόμενη ημέρα.

Οι Αγώνες – Κυριακή 03 Μαΐου 2026
Την Κυριακή, η πόλη κινείται στον ρυθμό του αγώνα. Η εκκίνηση όλων των διαδρομών θα δοθεί μπροστά από την Ακαδημία Εμπορικού Ναυτικού Λακωνίας.
Ο αγώνας δρόμου 10 χιλιομέτρων ακολουθεί πιστοποιημένη διαδρομή, σχεδιασμένη ώστε να
προσφέρει ασφάλεια, εγκυρότητα και αγωνιστικό ενδιαφέρον. Κατά μήκος της διαδρομής, οι
δρομείς υποστηρίζονται από σταθμούς τροφοδοσίας και ιατρική κάλυψη, ενώ η ενδιάμεση χρονομέτρηση επιτρέπει την ακριβή καταγραφή της προσπάθειας.
Παράλληλα, ο αγώνας του 1 μιλίου (1.600 μέτρα) Παιδικός Αγώνας – Family Run, αποτελεί μια γιορτή συμμετοχής. Παιδιά, οικογένειες και φίλοι του αθλητισμού μοιράζονται τη χαρά τηςκίνησης, μετατρέποντας τον δρόμο σε χώρο παιχνιδιού, ενθάρρυνσης και χαμόγελου.

Όροι Συμμετοχής
Δικαίωμα συμμετοχής στον αγώνα 10 km έχουν ενήλικες και παιδιά άνω των 12 ετών.
Δικαίωμα συμμετοχής στον αγώνα ενός μιλίου έχουν ενήλικες και παιδιά άνω των 06 ετών ή
μικρότερης ηλικίας με συνοδεία κηδεμόνα ή ενήλικα.
Οι ενήλικες δρομείς συμμετέχουν με δική τους αποκλειστική ευθύνη και θα πρέπει να έχουν
εξεταστεί από γιατρό πριν από τη συμμετοχή τους.
Οι ανήλικοι δρομείς συμμετέχουν με ευθύνη γονέα ή κηδεμόνα ή ιατρική βεβαίωση.
Έγκυρη θεωρείται η συμμετοχή, εφόσον έχει γίνει η εγγραφή.

Εγγραφή
Τελευταία ημερομηνία εγγραφών, Κυριακή 03 Μαΐου 2026, 30 λεπτά πριν την έναρξη του κάθε αγώνα.
Για να γραφτείτε στον αγώνα παρακαλούμε επισκεφτείτε την ιστοσελίδα μας:
www.vatikiotikosagonas.gr

Παραλαβή πακέτου συμμετοχής:
Για την παραλαβή των πακέτων συμμετοχής και για τους δύο αγώνες θα λειτουργήσει
γραμματεία στην εκκίνηση του αγώνα.

Ώρες λειτουργίας γραμματείας:
Για τον αγώνα 10 km το Σάββατο 02/05/2026 από ώρα 10:00 έως 12:00, σε ειδικά
διαμορφωμένο χώρο στην αφετηρία του αγώνα και την Κυριακή 03/05/2026 από ώρα 07:00 έως 09:15.
Για τον αγώνα 01 μιλίου την Κυριακή 03/05/2026 από ώρα 07.00 έως 10:00.

Σταθμός υποστήριξης & τροφοδοσίας αθλητών (10 km)
Σε συγκεκριμένα και οριοθετημένα σημεία της διαδρομής οι δρομείς θα μπορούν να λάβουν
τροφοδοσία και υποστήριξη. Στο σημείο αυτό θα υπάρχουν πάγκοι της διοργάνωσης με νερό
και χυμούς.
Στον ίδιο χώρο και για όλη την διάρκεια του αγώνα θα υπάρχει ομάδα ιατρών για να
προσφέρουν βοήθεια σε όποιον χρειαστεί.

Βραβεύσεις και αναμνηστικά
Στον αγώνα των 10 χιλιομέτρων θα βραβευθούν οι τρεις πρώτοι άνδρες και οι τρεις πρώτες
γυναίκες. Όλοι οι συμμετέχοντες, ανεξαρτήτως επίδοσης, θα λάβουν αναμνηστικό μετάλλιο και το επίσημο μπλουζάκι της διοργάνωσης — σύμβολα συμμετοχής και κοινής εμπειρίας.
Ασφάλεια, κανόνες και σεβασμός

Γενικές Διατάξεις
Η διαδρομή του αγώνα των 10 χιλιομέτρων είναι επίσημα πιστοποιημένη από τον πιστοποιητή
διαδρομών κ. Χρήστο Παπούλια, γεγονός που διασφαλίζει την εγκυρότητα και τη νομιμότητα
όλων των επιδόσεων που θα καταγραφούν.
Κάθε αθλητής υποχρεούται να φέρει τον αριθμό συμμετοχής του εμφανώς τοποθετημένο στο μπροστινό μέρος της αγωνιστικής του ένδυσης. Απαγορεύεται αυστηρά οποιαδήποτε αλλοίωση ή τροποποίηση του αριθμού.
Τυχόν ενστάσεις ή καταγγελίες που αφορούν τις επιδόσεις ή τη διεξαγωγή του αγώνα μπορούν να υποβληθούν αποκλειστικά κατά τη διάρκεια του αγώνα και έως την ολοκλήρωση των απονομών. Ενστάσεις που θα κατατεθούν μετά το πέρας των απονομών δεν θα γίνονται δεκτές.
Κατά μήκος της διαδρομής και συγκεκριμένα στο μέσο αυτής, θα πραγματοποιείται ενδιάμεση χρονομέτρηση για την ακριβή καταγραφή των χρόνων.
Η διοργάνωση διατηρεί το δικαίωμα να αποκλείσει οποιονδήποτε αθλητή παραβιάσει τους
κανονισμούς του αγώνα ή επιδείξει ανάρμοστη συμπεριφορά απέναντι σε συναθλητές,
διοργανωτές, εθελοντές ή κριτές.
Με την ολοκλήρωση της εγγραφής του και την αποδοχή της δήλωσης καλής υγείας και των
όρων συμμετοχής, κάθε αθλητής αποδέχεται πλήρως τους ισχύοντες κανονισμούς και
δεσμεύεται να συμμορφώνεται με τις οδηγίες των διοργανωτών, των υπευθύνων ασφαλείας και των κριτών του αγώνα.
Η διοργάνωση, σε συνεργασία με εθελοντικές ομάδες και εξειδικευμένο προσωπικό, θα λάβει όλα τα απαραίτητα μέτρα για την ασφάλεια των αθλητών και την άμεση παροχή πρώτων βοηθειών, εφόσον αυτό κριθεί αναγκαίο

PASTA PARTY
Το Σαββάτο 02 Μαΐου 2026 στην παραλία της Νεάπολης οι δρομείς θα έχουν τη δυνατότητα να απολαύσουν το PASTA PARTY, ένα γεύμα πλούσιο σε ποσότητα και υδατάνθρακες. Το Pasta Party είναι αγαπημένος θεσμός των δρομέων, φέρνοντας κοντά αθλητές, εθελοντές, συνοδούς και φίλους του αθλητισμού σε ένα κλίμα χαλάρωσης και συναδελφικότητας.
Το προηγούμενο βράδυ, δίνουμε ραντεβού στην παραλία της Νεάπολης και απολαμβάνουμε
ένα γεύμα υψηλής ενέργειας με γευστικά ζυμαρικά, απαραίτητα για την παροχή ενέργειας και την προετοιμασία μας πριν από τον αγώνα.

ΕΘΕΛΟΝΤΕΣ:
Οι εθελοντές είναι η κινητήρια δύναμη και η ψυχή των αγώνων! Αν είναι η πρώτη φορά που
σκέφτεστε να δηλώσετε συμμετοχή, σας προσκαλούμε με χαρά σε μια μοναδική ευκαιρία να
ενώσουμε τις δυνάμεις μας για προσφορά.

Τομείς εθελοντικής απασχόλησης:
Εγγραφές αθλητών- γραμματεία
Υποστήριξη των δρομέων για την τοποθέτησή τους στο σωστό Block κατά την εκκίνηση και κατά τον τερματισμό.
Υποστήριξη των δρομέων σε σημεία ανά τη διαδρομή των αγώνων με διανομή νερών και
ισοτονικών ποτών.
Υποστήριξη διαδρομής (σημεία αγωνιστικής διαδρομής).
Έλεγχος ασφάλειας δρομέων- θεατών στη διαδρομή των αγώνων. Υποστήριξη και εξυπηρέτηση των δρομέων στους σταθμούς παραλαβής και παράδοσης ρουχισμού.

Δηλώσεις συμμετοχής
Οι εγγραφές αθλητών και εθελοντών πραγματοποιούνται μέσω της επίσημης ιστοσελίδας της διοργάνωσης:

www.vatikiotikosagonas.gr
Για οποιεσδήποτε πληροφορίες ή απορίες επικοινωνήστε στα εξής τηλέφωνα:
ΨΑΡΡΑΚΗΣ Παναγιώτης (ΚΑΘΗΓΗΤΗΣ ΦΥΣΙΚΗΣ ΑΓΩΓΗΣ ΓΕΛ ΝΕΑΠΟΛΗΣ) 6976763434
ΧΟΥΛΗ Μαρία (ΚΑΘΗΓΗΤΗΣ ΦΥΣΙΚΗΣ ΑΓΩΓΗΣ ΓΥΜΝΑΣΙΟΥ ΝΕΑΠΟΛΗΣ) 6974374217
ΤΖΟΥΒΑΛΗΣ Συμεών (ΚΑΘΗΓΗΤΗΣ ΦΥΣΙΚΗΣ ΑΓΩΓΗΣ ΔΗΜΟΤΙΚΟΥ ΣΧΟΛΕΙΟΥ ΝΕΑΠΟΛΗΣ) 6956026654
ΓΕΛ ΝΕ ΑΠΟΛΗΣ: 2734024065, 2734502019

Beach Volley στον Μποζά
2026-07-27 - 2026-07-31 | Παραλία Μποζά, Ασωπός, Παραλία Μποζά, Λακωνία, Ελλάδα
Beach Volley. Επιμορφωτικός και Πολιτιστικός Σύλλογος Ασωπού.

Τουρνουά μπάσκετ για παιδιά στον Χάρακα
2026-08-04 18:30 | Χάρακας, Χάρακας, Λακωνία, Ελλάδα
Τουρνουά μπάσκετ για παιδιά. Ώρα έναρξης: 18:30. Σύλλογος Απανταχού Χαρακιωτών «Αγ. Ιωάννης ο Θεολόγος».

Αθλοπαιδιές στην Ρειχιά
2026-08-08 19:00 | Ρειχιά, Ρειχιά, Λακωνία, Ελλάδα
Αθλοπαιδιές. Ώρα έναρξης: 19:00. Πολιτιστικός Σύλλογος Ρειχέας «Η Ρηχιά».

Αγώνες μπάσκετ στη Ρειχιά
2026-08-12 | Ρειχιά, Ρειχιά, Λακωνία, Ελλάδα
Αγώνες μπάσκετ. Σύλλογος Απανταχού Ρειχεωτών «Η Ζωοδόχος Πηγή».

Φιλικός αγώνας Μπάσκετ στη Δαιμονιά
2026-08-12 | Δαιμονιά, Δαιμονιά, Λακωνία, 23053, Ελλάδα
Φιλικός αγώνας Μπάσκετ. Εξωραϊστικός Σύλλογος Παραλίας Δαιμονιάς «Η Αγία Μαρίνα».

Τουρνουά Μπάσκετ 3on3 στη Νεάπολη
2026-08-12 - 2026-08-13 | Νεάπολη, Νεάπολη, 23053, Ελλάδα
Τουρνουά Μπάσκετ 3on3. Σύνδεσμος Νεαπολιτών «Τα Βάτικα».

Αγώνες ping-pong στη Ρειχιά
2026-08-13 | Ρειχιά, Ρειχιά, Λακωνία, Ελλάδα
Αγώνες ping-pong. Σύλλογος Απανταχού Ρειχεωτών «Η Ζωοδόχος Πηγή».

Αγώνες beach volley στη Βλυχάδα
2026-08-14 | Παραλία Βλυχάδα, Ρειχιά, Παραλία Βλυχάδα, Λακωνία, Ελλάδα
Αγώνες beach volley. Σύλλογος Απανταχού Ρειχεωτών «Η Ζωοδόχος Πηγή».

Ο γύρος του χωριού για μικρούς και μεγάλους - Πετρολέκεια 2026
2026-08-14 20:00 | Χάρακας, Χάρακας, Λακωνία, Ελλάδα
«Πετρολέκεια 2026» – Ο γύρος του χωριού για μικρούς και μεγάλους. Ώρα έναρξης: 20:00. Σύλλογος Απανταχού Χαρακιωτών «Αγ. Ιωάννης ο Θεολόγος».

Τουρνουά Μπάσκετ 3on3 «Sea Side Tournament Elika Marathias Court»
2026-08-16, 2026-08-17, 2026-08-18, 2026-08-19 | Μαραθιάς, Ελίκα, Μαραθιάς, Λακωνία, 23053, Ελλάδα
Τουρνουά Μπάσκετ 3on3 «Sea Side Tournament Elika Marathias Court». Ώρα έναρξης: 18:00. Αθλητική Ένωση Ελίκας.

Αγώνες ποδοσφαίρου στη Ρειχιά
2026-08-17 - 2026-08-19 | Ρειχιά, Ρειχιά, Λακωνία, Ελλάδα
Αγώνες ποδοσφαίρου. Σύλλογος Απανταχού Ρειχεωτών «Η Ζωοδόχος Πηγή».

Αγώνες δρόμου στη Ρειχιά
2026-08-20 | Ρειχιά, Ρειχιά, Λακωνία, Ελλάδα
Αγώνες δρόμου και απονομές μεταλλίων/κυπέλλων. Σύλλογος Απανταχού Ρειχεωτών «Η Ζωοδόχος Πηγή».

Τουρνουά Βόλεϊ «Χρήστος Σμυρναίος»
2026-09-26 - 2026-09-27 | Μολάοι, Μολάοι, Λακωνίας, Ελλάδα
Τουρνουά Βόλεϊ «Χρήστος Σμυρναίος». Διοργάνωση: ΑΠΟΕΛ σε συνδιοργάνωση με τον Δήμο Μονεμβασίας.
